לילה על הרכבת הגלקטית

לילה על הרכבת הגלקטית (בכתב סיני: 銀河鉄道の夜) הוא סרט אנימה יפני מ-1985 בבימויו של גיסבורו סוג'י, המבוסס על רומן הפנטזיה של קנג'י מיאזאווה מ-1934 באותו השם. הסיפור עוקב אחרי חתול צעיר בשם ג'ובאני היוצא למסע ברכבת עם חברו לכיתה קמפנלה בגלקסיית שביל החלב.

 עלילה 
ג'ובאני הוא חתול צעיר בצבע כחלחל, שאביו יצא למסע דיג ואמו חולה בבית. בבית הספר, במהלך שיעור על שביל החלב, שואלת אותו המורה של ג'ובאני ממה מורכבת הגלקסיה. ג'ובאני יודע שהיא עשויה מכוכבים, אך אינו מסוגל לומר זאת, וחברו לכיתה, קמפנלה, עושה את אותו הדבר כאשר השאלה מופנית אליו כדי להציל את ג'ובאני מהצקות של חבריהם לכיתה. לאחר הלימודים, ג'ובאני עובד כסדר בבית דפוס, וקונה כיכר לחם וקצת סוכר. הוא חוזר הביתה ומגלה שלא הגיע חלב לבית באותו יום, אז הוא הולך למחלבה, שם חתול קשיש אומר לו לחזור במועד מאוחר יותר.

באותו לילה, מתקיים בעיירה פסטיבל קנטאור. עם הגעתו לחגיגות, ג'ובאני מושם ללעג על ידי חבריו לכיתה על כך שהוא מצפה לקבל מעיל מעור לוטרה מאביו. ג'ובאני נעלב ורץ לראש גבעה בקצה העיר ומביט בשמי הלילה. רכבת קיטור מופיעה לפתע, וג'ובאני עולה עליה. על הסיפון מצטרף אליו קמפנלה, וכשהרכבת יוצאת לדרך, השניים צופים בשדות פרחים מחוץ לחלונות קרון הרכבת שלהם. הרכבת עוברת על פני קבוצת הכוכבים ברבור ועוצרת בתחנת ביניים, שם ג'ובאני וקמפנלה יורדים מהרכבת. הם יורדים במדרגות ומכוונים על ידי שלט לכיוון "חוף הפליוקן", בו הם מוצאים את המורה שלהם מוביל חפירת מאובנים.

הם חוזרים לרכבת, ופוגשים צייד ציפורים שלוכד אנפות והופך אותן לממתקים. ג'ובאני וקמפנלה עוזרים למתפעל הרדיו העיוור להגיע למערכת הרדיו שלו, באמצעותה הוא קולט שידור של שיר נוצרי ישן המספר את סיפור חלום יעקב. כאשר מופיע פקח הכרטיסים, ג'ובאני מגלה בכיסו כרטיס נדיר המאפשר לו להגיע לכל מקום שאליו הרכבת נוסעת. לאחר מכן מצטרפים אליהם במושביהם מורה פרטי ושני ילדים, שהיו על סיפון ספינה שטבעה לאחר שפגעה בקרחון. הם חולקים תפוחים ועוברים ליד שדה תירס, שם הם שומעים את "הסימפוניה התשיעית (מן העולם החדש)" של דבוז'אק.

כשהרכבת חולפת על פני קבוצת הכוכבים עקרב, אחד הילדים נזכר בסיפור על עקרב שמת בתוך באר לאחר שנמלט מסמור; העקרב, שהתחרט על כך שלא הקריב את עצמו למען מטרה נעלה יותר, התפלל להביא אושר לאחרים בחייו הבאים, וגופו התלקח ללהבה בוהקת שעדיין בוערת בשמי הלילה. הרכבת עוצרת בצלב הדרומי, שם כל הנוסעים מלבד ג'ובאני וקמפנלה יורדים אל גן עדן הנוצרי. ג'ובאני נשבע שהוא וקמפנלה ימשיכו במסע הרכבת יחד לנצח, אך כשהרכבת מתקרבת לערפילית שק הפחם, קמפנלה רואה את מה שלדעתו הוא "גן עדן האמיתי", בו מחכה לו אִמו. קמפנלה עוזב את הרכבת ומשאיר את ג'ובאני לבדו.

ג'ובאני מתעורר על ראש הגבעה עליה ראה את הרכבת לראשונה. הוא חוזר למחלבה, והפעם אוסף את בקבוק החלב מהחלבן הזקן. בזמן שג'ובאני עובר דרך העיר בדרכו הביתה, הוא מגלה שקמפנלה נפל לנהר בזמן שהציל את אחד מחבריהם לכיתה, זאנלי, מטביעה. ג'ובאני ממהר להגיע לנהר, ומוצא את אביו של קמפנלה שמוותר על החיפוש אחר בנו, לאחר שעברו 45 דקות מרגע טביעתו. אביו של קמפנלה מספר לג'ובאני שקיבל מכתב מאביו שנמצא במסע דיג, ובו נאמר שהוא יחזור הביתה בקרוב. ג'ובאני מאמין שקמפנלה נמצא "בקצה היקום", אותו הם חקרו יחד. הוא נשבע להיות כמו העקרב מהסיפור, שהבטיח להביא אושר לאחרים, וממשיך הלאה לביתו.

 דמויות 
+דמויות דמות מדבב ליפנית מדבב לאנגלית ג'ובאני מיומי טנאקה ורוניקה טיילור קמפנלה צ'יקה סקמוטו קריספין פרימן זאנלי ג'ונקו הורי אוליבר וימן מורה ריונוסוקה קאנדה גרג וולף בעל החנות ריוג'י סייקאצ'י– אמו של ג'ובאני יושי שימאמורה ליאה אפלבאום חלבנית רייקו נימורה רייצ'ל ליליס לוכד הציפורים צ'יקאו אוטסוקה אוליבר ווימן שומר המגדלור פוג'יו טוקיטה אריק סטיוארט מפעיל הרדיו טאקשי אאונו דייוויד מו איש צעיר הידהירו קיקוצ'י סם ריגל קאורו קאורי נקהארה ליסה אורטיז טדאשי יוריקו פוצ'יזקי איימי בירנבאום המנצח טטסויה קאג'י סקוט קרגל מרסו מיוקי איצ'יג'ו רייצ'ל ליליס אביו של קמפנלה גורו נאיה אריק שוסלר החלבן סייג'י קורזאקי סקוט רייאו

 הפקה 
ממוזער|קמפנלה (משמאל) וג'ובאני (מימין)
הסרט הופק באופן עצמאי על ידי Nippon Herald Films והונפש על ידי Group TAC. השינוי הבולט ביותר שנעשה בסרט בניגוד לספר, הוא ששתי הדמויות הראשיות (וחבריהן לכיתה) מתוארות כחתולים אנתרופומורפיים.

הכתוביות המלוות את הסרט הן באספרנטו, דבר שנעשה כמחווה לקנג'י מיאזאווה, שהתעניין מאוד בשפה. שם הסרט באספרנטו הוא "Nokto de la Galaksia Fervojo" והוא מוצג על עטיפת הפסקול. גם טקסט רגיל המופיע בסצנות לאורך הסרט הוא באספרנטו, לדוגמה הכיתוב על הלוח בכיתה של ג'ובאני וקמפנלה והעיתון בבית הדפוס.

הפרק השני של הסימפוניה התשיעית של דבוז'אק מלווה סצנה לקראת סוף הסרט, הנושאת את שם היצירה הפופולרי, "הסימפוניה מן העולם החדש".

 קישורים חיצוניים 

 הערות שוליים 

קטגוריה:אנימות ומאנגות פנטזיה
קטגוריה:אנימות ומאנגות דרמה
קטגוריה:סרטי 1985
קטגוריה:סרטי אנימה מ-1985